Fonctionnement du gîte Ultreia, Vertes Montagnes, gîte vers Compostelle et sur le GR10 des Pyrénées, Saint Jean Pied de Port\n2021 ULTREÏA ATERPEA\nUltreian atxemanen duzuena:\nOsasun araudia errespaetatua\n2021 sasoin huntan gure aterpean, osasun araudi protokoloa aplikatzen da goiz guziz, gela amankomunetan, zuen ganbaren prestakuntzan eta garbigeletan, baldintza hoberenetan errezebitzeko.\nArribatzeak planifikatuak izanen dira, 3ak eta 7ak30 artean.\nZuen esku ezartzen ditugu saboina, “gel hydro-alcoolique” eta galdegiten dautzuegu maska bortxaz ezartzea parte amankomunetan.\nArribatzean, galdegiten dautzuegu zuen oinezkoak sartzeko armairuan ezartzea. Ez ahantz ekartzea espartinak gaineko geletarat igaiteko.\nGoiz guziz, aldatzen ditugu geletako mantak. 48orduz uzten ditugu erabili gabe.\n3 logela pribatu eta logela partekatu bat\n2021eko sasoin huntan, 15 lekuko aterpea, 3 logela pribatuz eta 7 etzalekuzko logela batez osatua da.\n→ Logela bikoitz pribatu bat, bainugela pribatuarekin proposatua zauzue pertsona bat edo 2rendako maindireak eta oihalak barne.\n→ 2 etzalekuko logela pribatu eta 4 etzalekuko logela pribatu proposatuak dauzkitzuegu, bainugela partekatuarekin. Logela maindire egokituarekin, burko-zorroak eta mantak. Ekarri zuen mihise edo lo zaku eta zuen oihalak. Bestenaz, alokatzeko proposatzen dauzkizuegu.\n→ 7 etzalekuzko logela bat\n2021ko prezioak kontsultatu. Galdegiten dautzuegu erreserbatzea etorri aintzin.\nUltreia etxea 3 garbigeletaz osatua da: pribatu bat logela bikoitzan, partekatu bat 2 logelen artean eta 1 7 etzalekuzko logelan.\nAterpeko sukaldea erabilia da gosarien prestatzeko, aintzinetik zuekin orduak ikusiz. Bestalde, erabiltzen ahal duzue afarien prestatzeko.\nErrezebitzailea hor da zuen galderer erantzuteko eta xehetasunak emaiteko.\nWi-fi-a urririk da.\nProposatzen dautzuegu gosari eder bat, forman izaiteko 😉\nBizikletak leku seguru batetan erreserbatzeko aukera duzue, lehentasuna etxeko bezeroendako delarik. Bizikleten atxikitzea urririk da manera hortan bidaiatzen baduzue eta bertan lo egiten baduzue. Bestalde, proposatzen dautzuegu bizikleta aintzinetik atxikitzea, kasu hortan 5€ galdeginen dauzkitzuegu. Informazio gehiago klikatu hemen.


Jardunaldia – GUARDETXEA\nDJEMBERING 2016: SENEGAL-DONOSTIA Festa Solidarioa\nIRAILAK 10 LARUNBATA, 2016 Urtero bezala, aurten ere Guardetxean elkartasun jardunaldi bat egingo dugu, Senegal hegoaldeko Djembering herriko maternitatea laguntzeko. Jone, Kris eta Merce hiru neska gipuzkoarrek urtero egiten dute Casamancera bidaia beren opor garaian, bertako maternitatean lan egiteko. Horrez gain, bertako jendearentzat materiala eramaten dute: medikuntza materiala, eskola materiala eta dirua azpi-egiturak konpontzeko. Hori … Continued\nAbenduak 15 asteartea – 18:00 Dokumentala-hitzaldia-artisautza salmenta SETEM Hego Haizea-ren eskutik. “Rompiendo la heteronormatividad en comunidades indígenas o urbanas” dokumentalaren aurkezpena. Film hau Txiapaseko emakume lesbianoek egindako memoria historikozko lana da, eta kolektibo honek 1985tik izan dituen borrokak eta erresistentziak jorratzen ditu. Ondoren eztabaidarako txanda izango da, Yolanda Castro eta Marla Gutiérrezekin, zeinek Txiapaseko Setemen … Continued\nAzaroak 27 ostirala – 19:00 – doan GURE KABUZ ALA HIL dokumentalaren estreinaldi unibertsala eta ondoren kontzertua, Topatu.eus gazte proiektu komunikatiboaren eskutik. Euskal Herriko alternatiba sozioekonomiko eta autogestionatu ugari bildu ditugu, trantsizio poskapitalistak pentsatzeko eta praktikan jartzeko helbururarekin. Dokumentaleko egileak eta partehartzaileak egongo gara eta elkarrekin ospatuko dugu ondoren etorri nahi duen ororekin. Dokumentalaren estreinaldia … Continued\nCante flamenkoaren lehiaketa: AFTER PARTY\nAzaroak 14 larunbata 23:00 – sarrera doan Camelamos Adiquerar elkarteak, Cante Flamenkoaren XV. lehiaketa aurkezten du. Lehiaketa ondoren, jaia Guardetxera igoko da 23:00tatik aurrera. Ez galdu aukera zure gaua eszena flamenkoko izen haundiekin elkarbanatzeko. Estae baterako, Esperanza Fernandez, Sevillako kantaora-rekin edota Manuela Carreta, Italiako bailaora. Esperanza Fernández, zalantzarik gabe, flamenkoaren eszena garaikidearen ahots garrantzitsuenetako bat … Continued\nInformazio billera: TTIP, TISA, CETA\nUrriak 20 asteartea – 17:30 TTIPak, TISA eta CETA itunek… gure bizitzengan zer nolako eragina duten jakin nahiko zenuke? Prest egongo zinatekete zure lan baldintzetan, osasunean, emakumeen egoera, naturan, hazietan edota Gipuzkoan nola eragingo duen eta zer egin dezakegun jakitea? Bihar, hilak 20, asteartea, 17:30etan Donostiako Aldea Zaharrean dagoen Guardetxean elkartuko gara. Zertarako? Merkataritza, zerbitzu … Continued\nUrriak 31 larunbata – 20:00 – 15€ Jaialdi folkloriko eta gastronomikoa ondoko aktibitateekin: “Los auténticos hijos de Paraguay” bikotea Sergio Sanabriaren arpa eta Oscar Sanabriaren akordeoia Catalina Zubizarretaren ahotsarekin Takuati Arete laburmetraiaren proiekzioa Afari herrikoia Urtero lez, Paraguayko senideek jardunaldi folkloriko eta gastronomikoa osatu dute. Ekimenaren bidez, Paraguayko kolektibitatearen integrazio eta topaketa sustatu nahi da … Continued\nIgandeko Bazkaria: plater baten berotasuna elkarbanatu. “Igandeko bazkaria” ekimenak harreman eta elikadurarako espazio bat eskaini nahi du etxerik gabeko pertsonentzat hilean behin. Izan ere, etxerik ez duten pertsonak krisiaren protagonistak dira, gizarte bazterketa mailarik baxuenean baitaude. Donostian, astelehenetik ostiralera, bi erakunde pribatuk eskaintzen dituzte gosari eta bazkariak, asteburutan ogitartekoak jasotzeko aukera baino ez dagoen bitartean. “Igandeko … Continued\nUZTAILAK 25 LARUNBATA – 9:00 – Konpondu dezagun sabaia! Negu honetan, euriak kalteak eragin ditu eraikinean, batez ere sabaian. Hala eta guztiz ere, Guardetxea bere aktibitateekin aurrera doa udan zehar. Hortaz, Guardetxeak zure laguntza behar du, parte hartu AUZOLANEAN, konpondu dezagun sabaia! Guardetxean egon izan bazara noiz edo behin, egunerokoan Guardetxeko eremuan ibilitzen bazara edota … Continued\nKultur-Arte 2015: Udako Haurrentzako Tailerrak\nKultur-Arteren hirugarren urtea dator!!! Zirkua, antzerkia eta dantza, pintura, jolas, txango… eta hainbat jarduerararekin batera. 6-12 urte arteko haurrentzat, goizez 9:00-13:30. Ondo pasatzea eta ingurumen zein kideekin armonian eta begirunean oinarritutako bizikidetza da gure helburua. Artearen bidez, adierazi, erlazionatu, sortu, asmatu, ezagutu, irudikatu eta ikasi egiten dugu. Kultur-Arte hazten ari da eta aurtengoan sorpresa ugari … Continued\nTTIP-i buruzko mahaingurua\nApirilak 17 – 19:00tan Mundu mailako TTIPen aurkako egunaren bezperan, eragile ezberdinekin mahaingurua burutuko da Guadetxean. Mahaingurua euskeraz izango da. Hizlariak: (erakunde bakoizeko ordezkari bat) – Congde-Pobreza Zero – E.Hko EMAKUME MUNDU MARTXAK – Ekologistak Martxan – Steilas (lan eskubideak/ekonomi eragina) – Fracking Ez (fracking) >>INFO GEHIO LINK HONTAN<<\nGUARDETX’EKO 2015 Apirilak 25 larunbata 11:00-21:00 Sarrera doan Apirilari amaiera emango diogu era ezin hobean, Guardetx’EKO jaialdiaren bigarren edizioa ospatuz, gure kontsumitzeko moduak birpentsatzeko aukera, deshazkundea eta transformazioa oinarritzat hartuz. Gaia: Kontsumo ohitura jasangarrien bila Guardetx’EKO jaialdiak eztabaida eta gogoeta eragin nahi ditu kontsumo arduratsua eta eskuratzen ditugun materialei buruz. Sortzen ditugun hondakinen bizi-zikloari buruz … Continued\nIzena eman ezazu aldez aurretik helbide honetan, zein tailerretan parte hartu nahi duzun eta zure izen-abizenak zehaztuz: tailerrak@donostiakopiratak.eus. GERRILLA KOMUNIKAZIOA EGUNA: APIRILAK 11 LEKUA: GUARDETXEA ORDUTEGIA: 11:00-13:30 IZEN-EMATEA: tailerrak@donostiakopiratak.eus TAILERRAREN HELBURUA: Komunikazioaren garrantzia azpimarratu eta teknika anitzei errepasoa egitea. TAILERRAREN DESKRIBAPENA: Komunikazioak bere biziko garrantzia dauka komunitateek beren burua eta besteak ikusteko orduan. Komunikazioa ezinbestekoa … Continued


Moncloak eta europar erakundeek antolatutako Zientziaren eta Berrikuntzaren etorkizunari buruzko solasaldian parte hartuko du Deustuko Unibertsitatean\nEspainiako Gobernuak, Europako Batzordeak, Europako Parlamentuak eta herrialdeko beste 70 erakundek etorkizunari buruzko solasaldiak antolatu dituzte, Bilbon, urriaren 18an eta 19an. Topaketaren helburua da epe luzerako pentsamendua sustatzea eta España 2050 estrategiara eta Europaren Etorkizunari buruzko Konferentziara bildu daitezkeen proposamenak jasotzea. Solasaldi honetarako Euskadi aukeratu da, Europa mailan erreferentea delako Zientzian eta Berrikuntzan. Proiektu horren barruan, Deustuko Unibertsitatean goi mailako bilera egingo da. Europako funtsak erabiltzeari buruzko lehentasunen inguruan hitz egingo da, Espainiako Zientzia eta Berrikuntzako ekosistema modernizatzeko.\nZientziaren eta Berrikuntzaren etorkizunari buruzko solasaldien barruan, bilera pribatuaz gain, zenbait mahai-inguru eta herritarren tailerrak egongo dira, Zientzia eta Berrikuntza sistemek COVID-19aren ondorengo garaian gure herrialdeak aurrean dituen erronkarik nagusienak aztertzeko, finantzaziotik hasi eta aurkikuntza eta garapen zientifikoei ustiaketa komertzial handiagoa ematea oztopatzen duten arazo tekniko eta administratiboetara. Saioak zabalik egongo dira aurrez aurre parte hartu nahi duten herritar guztientzat, aurretiaz www.futuros.gob.es/ciencia webean izena emanda, edo formatu birtualean.


Alan Turing, morfogenesiaren oinarriak matematikarekin azaltzen - Zientzia Kaiera\nJone Apraiz Iza, Idoia Marauri Bernedo\n1952 urtean, The Chemical Basis of Morphogenesis artikuluaren argitalpenarekin, Alan Mathison Turing matematikariak biologia matematikoaren arloa aztoratu egin zuen ideia iraultzaileak berera ekarriz. Ordutik, ideia horiek zientziako arlo ezberdinak elikatu izan dituzte, adibidez, matematika, fisika eta adimen artifiziala.\nMorfogenesia enbriologiaren arlo bat da. Morfogenesi hitzaren itzulpen literala “formaren jatorria” da. Berez, morfogenesia organismo batek etorkizunean izango duen eta enbrioian ematen den formaren sorrera- eta garapen-prozesuari deritzo.\n1. irudia: Alan Turing (Paddington, Londres, 1912 – Wilmslow, Cheshire, 1954). (Iturria: Ekaia aldizkaria)\nThe Chemical Basis of Morphogenesis artikuluan morfogenesiaren inguruko edukiak ulertzeak Turingen ikerketek bere garaian eta aurrerantzean izan duten garrantziaz jabetzera lagun diezaguke. Bestetik, biologia matematikoaren ondorengo ikerketa-bideak nondik jarraitu izan duten hobeto ezagutzeko aukera ematen digu. Horregatik, laburpen honekin eta ikerlanarekin, irakurlea Turingen artikuluan agertzen diren matematikako tresnak eta ideiak zehaztasun eta sakontasun gehiagorekin ulertzera gonbidatzen dugu.\nMatematika morfogenesia azaltzeko\nTuringek, bere artikuluan, biologiarekin zein kimikarekin erlazionatuta dagoen morfogenesiaren mekanismoa ikertu zuen, landareetan zein animalien ilajeetan agertzen diren patroiak aztertu nahian. Horretarako, matematikako kontzeptu eta baliabide ezberdinak erabili zituen: ekuazio diferentzialak, deribatu partzialetako ekuazioak, erreakzio-difusio ekuazioak, Fourierren serieak eta funtzioen linealizazioa, besteak beste.\nArtikuluan, ehunez osatutako masetan dauden morfogeneen (aztertu zituen substantzia kimiko arbitrarioei eman zien izena) jarrera ezagutzeko, egoera eta eremu sinpleenak aztertzen hasi zen Turing. Bi eredu matematiko hauek aurkeztu zituen: eraztun diskretuko eta eraztun jarraituko eremuak, artikuluko Reactions and Diusion in a Ring of Cells eta Continuous Ring of Tissue ataletan, hurrenez hurren.\n2. irudia: “The Chemical Basis of Morphogenesis”, 1952. (Iturria: Ekaia aldizkaria).\nEraztun diskretuko eremuan, erreakzio-difusio ekuazioen ondorengo sistema planteatu zuen Xr = X(r, t) eta Yr = Y (r, t) morfogeneen kontzentrazioen aldaketa azaltzen saiatzeko:\n∀ r ∈ (1,…, N), izan ere, eraztun diskretuan N zelula daudela suposatu zuen. Hau da, eraztuneko zelula bakoitzarentzako horrelako sistema bat betetzea eskatu zuen.\nDeskribatzen ari garen (1) sisteman, ekuazio bakoitzeko eskuinaldeko bigarren batugaiek morfogeneek jarraitzen duten difusio-prozesua adierazten dute, μ eta ν parametroak zelularteko difusio-koezienteak izanik. Bestalde, f eta g funtzioek (erreakzio-zinetiko gisa ezagutzen direnak) Xr eta Yr morfogeneen substantzien kontzentrazio-aldakuntzak definitzen dituzte, erreakzio-prozesuaren adierazpide dira.\n(1) sistemaren soluzioa bilatzeko, lehenik eta behin, Turingek sistema linealizatu zuen Taylorren garapenak erabiliz. Hau da, f eta g funtzio linealen bidez hurbildu zituen oreka-puntu baten inguruan. Ondoren, jatorrizko kontzentrazioen gorabeherak adierazten dituzten xr zein yr funtzioen Fourierren seriezko garapenak lortuta eta sisteman ordezkatuta, Kalkuluko deribatuen eta serieen emaitza teorikoetan oinarrituta, (1) sistema ebazteko gai izan zen.\nEraztun jarraituko eremurako, deribatu partzialetako ekuazioez baliatuta, erreakzio-difusio ekuazioetako sistema hau planteatu zuen Turingek:\nnon Xρ = X (ρ, θ , t) eta Yρ = Y (ρ, θ , t) funtzioek t uneko, θ ∈ [0, 2π] angeluko (OX ardatzarekiko neurtuta) eta ρ erradio finkoko eraztuneko puntuko substantzia kimikoen kontzentrazioak adierazten dituzten. Bestalde, ρ ∈ (ρ1, ρ2) dago (ρ1 eta ρ2 aztertzen ari garen eraztunaren bi erradioak dira) eta f(Xρ, Yρ) zein g(Xρ, Yρ) morfogeneen arteko erreakzioaren adierazpide dira. Bigarren ordenako terminoak difusioaren adierazle dira, µ’ eta ν’ zelulen arteko difusio-koezienteak izanik. (2) sistemaren soluzioa bilatzeko, eraztun diskreturako erabilitako baliabide matematikoen antzekoak aplikatu zituen Turingek.\nAurretik txertatu ditugun eredu matematikoak planteatuta, Turingek forma biologikoak substantzia kimikoen kontzentrazioetako aurrereduei jarraiki sortzen zirela iradoki zuen. Hau izan zen bere proposamena: morfogeneak era “egokian” erreakzionatuz eta hedatuz gero, morfogeneen kontzentrazioetan espazio-patroiak era zitezkeela baldin eta hasierako zelulen bilduraren banaketa uniformea bazen. Hau da, hasierako substantzia kimikoen sistema “nahiko” homogeneoa izango balitz, denbora pasa ahala, ausazko desorekek oreka-puntu homogeneoetan eragiten zituzten ezegonkortasunengatik, patroi bat baino gehiago garatuko liratekeela, Turingen patroi deritzenak.\nArtikuluaren izena: Alan Turing-ek morfogenesiaren inguruan\negindako ikerketaren analisi matematikoa.\nLaburpena: Artikulu honetan, Alan Turing matematikariak 1952an morfogenesiaren inguruan aurkeztu zuen The Chemical Basis of Morphogenesis lanaren zati bat aurkeztu eta matematikoki garatu da. Horretarako, beharrezkoak diren matematikako kontzeptuak eta baliabideak azalduko dira. Konkretuki, Alan Turingek artikuluko «Reactions and Diffusion in a Ring of Cells» (eraztun diskretuko eremua) eta «Continuous Ring of Tissue» (eraztun jarraituko eremua) ataletan gehiegi sakondu edo zehaztu gabe erabili zituen ekuazio diferentzialak, erreakzio-difusio ekuazioak, Fourierren serieak eta funtzioen linealizazioa azaltzen dira, eta bi eremu horietan planteatutako ekuazio-sistemen soluzioak bilatzeko erabili dituzte egileek. Artikulua UPV/EHUko Idoia Marauri ikasle ohiaren Gradu Amaierako Lanean oinarrituta dago.\nEgileak: Jone Apraiz Iza, Idoia Marauri Bernedo\nJone Apraiz Iza eta Idoia Marauri Bernedo UPV/EHUko Zientzia eta Teknologia Fakultateko Matematika Saileko ikertzaileak dira.\nArgitalpen-data: 2022/05/05 · Atala: Argitalpenak, Dibulgazioa\nAmaia Portugal Joan den astean bolo-bolo zabaldu zen albistea: makina batek Turingen testa gainditu omen du, historian lehenbizikoz. Eugene Goostman […]\nAsteon zientzia begi-bistan #392 – Zientzia Kaiera\n8 maiatza, 2022\n[…] animalien ilajeetan agertzen diren patroiak aztertu nahian. Zientzia Kaieran irakur daitekeen “Alan Turing, morfogenesiaren oinarriak matematikarekin azaltzen” artikuluan, Turingen matematikako tresnak eta ideiak zehaztasun eta sakontasun gehiagorekin […]


"Stoker" eta "Ayer no termina nunca": dirua dagoenean, dirua ez dagoenean | Zinema | Pantaila handian\nYou are here: Home ∼ 2013 ∼ May ∼ 13 ∼ "Stoker" eta "Ayer no termina nunca": dirua dagoenean, dirua ez dagoenean\n"Stoker" eta "Ayer no termina nunca": dirua dagoenean, dirua ez dagoenean\nPublished by Kristina Zorita Arratibel on 13 May, 2013 | Leave a response\ngure pantailetan dauden bi film komentatu nahi ditut gaur. Bata thiller psikologiko erotikoa, besteak krisia – bikote krisia eta krisi ekonomikoa- ardatz duen filma. Biak uztartu ditut, duela azken egunotan ikusi ditudalako eta narrazio zinematografikotik at dagoen erreflexioa sortu didatelako.\n<img alt="" src="http://www.septimovicio.com/portadas/stoker-poster001f-730×365.jpg" class="aligncenter" width="730" height="365"\n18 urte betetzen dituen egunean bertan aita galtzen du India Stoker (Mia Wasikowska) gazte bereziak. Aitarekin zuen erlazio bitxia galtzen du horrela. Baina ezagutzen ez duen Charlie osaba (Matthew Goode) dator etxera, bera eta ama zaintzera eta gutxinaka konturako da amankomunean gauza asko dituztela. Hori kontatzen digu “Stoker“ filmak, kritiko askoren esanetan, thriller erotikoa dena. Nicole Kidman ere aktore duen filmean, Wasikowska eta Gooderen interpretazioak borobilak dira. Estetika – planoak eta eskenategi zein jantzien diseinua – eta musika dotore baina dotoreagoa erabili dira.\nHollywoodeko dirua izan du Chan-Wook Park korearrak filma egiteko. Estatu Batuetako zine industriaren babespean egindako lehen lana da. Eta askok beldur ziren Los Angeleseko estudioen matazan katramilatuko zela, ekoizpen etxeak gehiegi gozatuko zuela Parken estilo bortitza. Baina korearrak eutsi dio. Mendeku trilogia batek ezaguna egin zuen, batez ere, Cannesen epaimahaiaren saria eskuratu zion “Oldboy” filmak. Eta horietan egiten duen bezala indarkeriaren erroa eta nondik norakoak arakatzen ditu. Estiloari leial, besteetan agertzen diren bere hartz markak ikusiko ditugu: ordenagailuz sortutako efektuak eskenen arteko transizioak egiteko – adi, Kidmanen ilea belarrean bilakatuta – edota goraiziak mendeku arma bilakatuta.\nMedio gutxiekin egindakoa da aldiz Isabel Coixeten proposamen berria. Berlingo Zinemaldian lehiaketaz kanpo eta Espainiar Zinearen Jaialdian, Malagan, krisiak eragin dion filma “Ayer No Termina Nunca” aurkeztu du zuzendari katalanak. Antzerki lan batean oinarritu da, hain zuzen, Lot Vekemans holandarrak idatzitako “Antes Te Gustaba La LLuvía” antzezlanean.\nKrisi ekonomikoak jotako Espainiara itzuli da Alemaniara lan bila joandako gizonezko bat(Javier Camara). Emazte ohia (Candela Peña) ikusi eta ihes egin zuenean utzitako zauria berriro irekiko dute elkarrekin. Batzuek antzerki lana fidelegi aurpegiratu diote Coixeteri,beste batzuek oportunista deitoratu, krisi ekonomikoa aprobetxatzen duelako eskenategi bezala. Bidegabeak iruditu zaizkit kritikok. Coixet maite dut nik, baita lan hau ere. Candela Peñak zoragarri egiten du minari, iraganari lotuta dagoen emakumearen papera.\nAntzerki itxura areagotzen dute agian eskenategiek. Peña eta Camara euren mina aletzen dute kobazulo batean, utzitako porlanezko eraikuntza batean edo zelai batean. Eskenategi horietan mugitzen dira, taula baten gainean bezala. Niri hiru eskenategi horiek galera batek utzitako hutsunea eta mina gogoratu didate, baina baita erreflexioa ekarri: egun Espainiako zine industriak bizi duen krisi ekonomikoan medio gutxi behar dituen proposamenak egin behar dira.


Pasahitza ahaztu duzu? | Erregistratu Erabiltzaile-izena\nOsinalde saria (2012-4-14)\nFinala Gazteleku (2012-3-23)\nHerrian omen naiz nitipo ezaguna,sagardotegin etaegin det ahal nuna,baina nik nahi det jakinhau idatzi duna,bera baita azal eta hezurra,zuk merezi dezulagaurkon egurra,puskatuko dizut nikzuri sudurra,kamaran bat faltatzen badanei ez deitu lapurra,baten batzuek zenutennerekin duda!Azkaraten kamara hori da!Azkaraten kamara hori da!Azkaraten kamara hori da!Aitor Zaldua, 2012-3-17 «\nDena prest Martxoan Bertsoako txapelketa herrikoia has dadin\tostirala, 2013(e)ko martxoa(r)en 08-(e)an 11:18etan\tMurua, Iriondo eta Oiarbide, Igartubeitin Martxoa iristearekin batera bertsoak protagonismo berezia hartuko du Zumarraga eta Urretxun eta baita eskualde osoan ere. Martxoan Bertsoa bertso zikloaren hamaikagarren edizioa prest dago dagoeneko, eta asteburu honetan hasiko da zikloa hain entzutetsu bilakatu duen txapelketaren edizio berri bat.Gehiago irakurri... Amaia Iturriotzek irabazi du aurtengo Osinalde saria\tasteartea, 2012(e)ko apirila(r)en 17-(e)an 18:32etan\tAmaia Iturriotz, Gabirian kantuan Gure bertso eskolako Amaia Iturriotz izan zen pasa den larunbatean jokatu zen Gabiriko Osinalde sarian nagusi. Bertsolari gazteei zuzenduriko bertso sariketen artean entzute eta sona gehien duen sariketa da, beharbada, Osinalde, atzean daukan historiagatik, eta Amaiak, behetik gorako saio bikaina josi ostean, garaipena erdietsi zuen. (*) Saioko pasarterik onenak ikusteko egin klik hemen Gehiago irakurri... Iruzkina idatzi\nLasatarrak txapeldun Gaztelekuko final hunkigarrian\tastelehena, 2012(e)ko martxoa(r)en 26-(e)an 11:02etan\tAnder Gabirondo, kantuan Hamargarren aldiz egin zuen ostiralean geldialdia Martxoan Bertsoa txapelketaren finalak Gaztelekun. Aurretik bost kanporaketa izan ditu txapelketak, eta 15 talderen artean hiru izan ziren aukeratuak azkeneko lehiarako: "Gabiri2" (Gorka Maiz, Endika Igartzabal, Mikel Asurabarrena), "Lasatarrak" (Antton, Uxue, Kaxero) eta "Iturrioztarrak" (Amaia, Mikel Iturriotz, Beñat Torres). Azken unean, Amaia Iturriotzek ez zuen kantatzerik izan eta Maialen Akizuk hartu zuen bere tokia. (*) Bideoak ikusteko egin klik hemen Gehiago irakurri... Gabiriarrak, Lasatarrak eta Iturrioztarrak, finalera\tastelehena, 2012(e)ko martxoa(r)en 19-(e)an 11:38etan\tMendi, ostiralean Foxen Martxoan Bertsoa zikloaren aurtengo edizioko asteburu beteena izan da, ziur asko, igaro berri dena; bertso tsunamia igaro berritan, hark utzitakoei erreparatzea tokatzen da. Herriko taldekako txapelketako azkeneko bi kanporaketak jokatu dira, ostiralean Foxen eta larunbatean Motzen. Behin kanporaketak amaituta, erabaki da zein hiru taldek kantatuko duten datorren ostiralean Gaztelekuko final handian. (*) Foxeko saioko bideoak ikusteko (gutxi), egin klik hemen (**) Motzeko saioko bideoak ikusteko, egin klik hemen Gehiago irakurri... Giro beroa eta maila altua Aldirin eta Igartubeitin izandako saioetan\tastelehena, 2012(e)ko martxoa(r)en 12-(e)an 15:02etan\tPotto kantuan Jokin Murua atzean duela Martxoan Bertsoa zikloak aurrera darrai, eta horren erakusgarri, asteburu honetan izan diren bi kanporaketak, taldekako txapelketari dagozkionak. Aste bereziak izaten ari dira hauek bertso eskolarentzat: pasa den ostegunean, kultura mailako eskualdeko "Bertan" saria jaso genuen bertso eskolakook, eta larunbatean Xera sariaren banaketan ere kantuan aritu ginen. Bien bitartean, esan bezala, Martxoan Bertsoa eta horrek dakarren guztia...(*) Aldiriko bideoak ikusteko egin klik hemen(**) Igartubeitiko bideoak ikusteko egin klik hemen Gehiago irakurri... << Hasiera < Aurrekoa 1 2 3 4 5 6 7 8 9 10 Hurrengoa > Amaiera >>\tOrria 1 Zenbatetik 42\t2008 Zumarraga-Urretxuko bertso-eskola


Hondakin arriskutsuak - Hondakinak - Euskadi.eus\nNola zehazten da hondakin bat arriskutsua den\nHondakin bat arriskutsutzat jotzen da arriskugarritasun-ezaugarri jakin batzuk dituenean eta, beraz, kontrol-eskakizun gehigarriak bete behar direnean, hondakin hori ekoiztean eta kudeatzean osasunari edo ingurumenari kalterik ez eragiteko.\nHondakinei eta lurzoru kutsatuei buruzko 22/2011 Legeak honela definitzen du hondakin arriskutsua: III. eranskinean zerrendatutako arrisku-ezaugarri bat edo batzuk dituena (2008/98/EE Zuzentarauaren III. eranskina aldatzen duen abenduaren 18ko 1357/2014 Erregelamenduak aldatu du eranskin hori).\nOro har, hondakin bat arriskutsua den ala ez Europako Hondakinen Zerrendan (EHZ) deskribatutako moduan zehaztuko da. Zerrenda horretan, hondakin arriskutsuak izartxo baten bidez identifikatuta agertzen dira. Hondakin bat EHZn hondakin arriskutsu eta ez-arriskutsu gisa kodifikatuta badago, bata edo bestea den zehazteko, osaera dela-eta 1357/2014 Erregelamenduan zerrendatutako arrisku-ezaugarrietako bat edo gehiago betetzen dituen egiaztatuko da. Hondakinaren osaera ezagutzen ez bada, haren arrisku-ezaugarriak 440/2008 Erregelamenduan deskribatzen diren saiakuntza-metodoen bidez zehaztu beharko dira.\nBatzordearen 440/2008 (EE) Erregelamendua, 2008ko maiatzaren 30ekoa, substantzia eta prestakin kimikoak erregistratzeari, ebaluatzeari, baimentzeari eta murrizteari buruzko Europako Parlamentuaren eta Kontseiluaren 1907/2006 (EE) Erregelamenduaren arabera saiakuntza-metodoak ezartzen dituena (REACH)\nBatzordearen 1357/2014 (EB) Erregelamendua, 2014ko abenduaren 18koa, hondakinei buruzko Europako Parlamentuaren eta Kontseiluaren 2008/98/EE Zuzentarauaren III. eranskina ordezten duena eta zuzentarau jakin batzuk indargabetzen dituena.\nBatzordearen Erabakia, 2000ko maiatzaren 3koa, Kontseiluaren hondakinei buruzko 75/442/EEE Zuzentarauko 1. artikuluko a) idatz-zatiaren araberako hondakinen zerrenda ezartzen duen 94/3/EE Erabakia eta Kontseiluaren hondakinei buruzko 91/689/EEE Zuzentarauko 1. artikuluko 4. paragrafoaren arabera hondakin arriskutsuen zerrenda ezartzen duen 94/904/EE Erabakia ordezten dituena.\nBatzordearen jakinarazpena, etxeko hondakin arriskutsuen bilketa bereizia\nAzken aldaketako data: 2022/04/19


Helbidea: Kale Nagusia, 39\nBeste Mendeak: XV, XVI, XVII\nDuen arkitekturagatik eta barruan gordetzen duen historiagatik Gipuzkoako elizarik berezienetakoa da Getariako San Salbador. Elizaren lehen egitura 1420an bukaturik bazegoen ere, alboko hormak, portada eta kanpandorrea geroxeagokoak dira. Gipuzkoako Ermandadeko Batzar Nagusien egoitza izan zen, eta bertan bataiatu zuten Joan Sebastian Elkano itsasturia.\nOinplano trapezio formakoa du, angeluzuzen irregularrekoa, lurrari egokitzeko honelaxe egin behar izan baitzuten. Hiru habearte ditu, erdikoa alboko biak baino aise garaiagoa, burualdea angeluzuzen formakoa du, eta presbiterioa zorua baino askoz gorago dago. Gurutze gangaz estalita dago eliza; izartua eta konplexuagoa da erdiko habeartekoa, bakunak dira bi alboetakoak.\nAlboetako kontrahormek eusten diote batez ere elizari, zeinak arbotante batzuen bidez dauden hormei erantsita. Barrura sartzeko bi sarrera ditu elizak. Lehenbizikoak portada barroko ordena joniarrekoaren eitea du. Beste sarrera mendebaldeko fatxadan dago: zirkuluerdiko arkua du, tinpanoan arku lobulatu bat duela.\nSan Salbadorrek, gainera, triforio jarraitu bat du hiru gunetan alderik alde. Beheko gunean arrosa kalatu lobulatuak ageri dira, goikoan harlauza zulatuak zirkuluerdiko arkuarekin eta, erdikoan, bao estu batzuk oso mainel mehez banatuta.


Gabolats kalearen urbanizazioa — Soraluzeko Udala\nGabolats kalearen urbanizazioa\nUrtarrilean emango zaie hasiera Gabolats kalean oinezkoei lehentasuna emango dien plataforma bakarreko bidea eraikitzeko lanei; Construcciones Morga, S.L enpresari adjudikatu dizkio lanak Soraluzeko Udalak.\nSoraluzeko Udaleko Obren eta Herriko Mantentze-lanen Batzordeko lehendakari Iñaki Rubiok jakinarazi duenez, urtarrilean zehar emango zaie hasiera Gabolats kalearen urbanizazio-lanei.\nLan hauei esker, oinezkoei lehentasuna emango dien plataforma bakarreko bidea eraikiko da.\nHelburua oinezkoek eta ibilgailuek partekatuko duten plataforma bakarreko bidea eraikitzea da, oinezkoei lehentasuna emanez; bai eta aparkaleku-gunea berrantolatzea eta irisgarritasun alorreko araudia betetzea.\nHorretarako, espaloia eta bidea eraitsi egingo dira, ondoren kale berria maila berean eraikitzeko. Bide batez, bide-zorua altxatu egingo dela aprobetxatuz, ur-horniketa sarea hobetzeko lanak ere egingo dira.\nLanak Construcciones Morga, S.L. enpresak burutuko ditu eta 130.978,92 € + BEZa 27.505,58 euroan adjudikatu ditu Udalak.


EHUko Udako Ikastaroetan izena emateko epea zabalik da — Gaztezulo\nEHUko Udako Ikastaroetan izena emateko epea zabalik da\nEHUko Udako Ikastaroetan izena emateko epea zabalik da https://www.gaztezulo.eus/albisteak/ehuko-udako-ikastaroetan-izena-emateko-epea-zabalik-da https://www.gaztezulo.eus/albisteak/ehuko-udako-ikastaroetan-izena-emateko-epea-zabalik-da/@@download/image/20125245395udako_kurtsoak.jpg\nAurtengoan XXXI. Udako Ikastaroak eta XIV. Europar Ikastaroak antolatu ditu EHUk, eta urtero legez, arlo anitzeko mintegiak, kongresuak, eskolak, tailerrak, jardunaldi profesionalak eta nola ez, ikastaroak, eskainiko dituzte. Izena emateko epea zabalik da hilaren hasieratik, baina maiatzaren 31 baino lehen eginez gero, %20 merkeago aterako zaizu. Donostiako Miramar Jauregian izango dira, ekainetik irailera.\nEkonomia eta enpresa, Giza eta gizarte zientziak, Hezkuntza, Bizitzaren bidaia, Energia eta ingurumena, Hizkuntzalaritza eta literatura, Historia eta kultura, Psikologia\nIkastaroen zerrenda amaigabea da, ikasle, profesional zein interesa duen orok bere nahien arabera aproposena aukeratu ahal izan dezan.\nIkastaroak prestakuntza zabaltzeko aukera gisa planteatu dituzte antolatzaileek, bizitza osoan zehar garatu beharreko ikaskuntzaren ildotik. Aurten, gainera, behar horiei erantzuteko lau atal nagusi banatu dituzte: Bizitzeko ikasten, Elkarrekin bizitzeko ikasten, Aurrera egiteko ikasten eta Irakasteko ikasten.\nMatrikula egiteko hemen sartu eta argibideak jarraitu besterik ez duzu. Maiatzaren 2an ireki zuten izena emateko epea, eta plazak bete arte izango da zabalik. Dena den, hilabete hau amaitu baino lehen eginez gero, %20 gutxiago balio du. Beraz, azkar ibili! Prezioak 35 euro eta 120 euro bitartean daude, iraupenaren, zikloaren eta izena emateko dataren arabera.\nIraupena: Ikastaroak ekainean hasiko dira, eta irailean amaitu. Dena den, bakoitzak hogei orduko iraupena du, bataz beste.\nLekua: Donostiako Miramar Jauregia\n'Zurekin Bat!' galde-erantzunen lehiaketan izena emateko epea zabalik\nTelelanaren inguruko hiztegia\nArgentinak binarioak ez diren pertsonentzat hirugarren aukera onartu du agirietarako\nTelmo Esnalen ‘Urtzen’ dokumentala gaur Iruñean


Iraia Oiartzabalen lehen ezkontz desfilea Ciriza Etxean\notsailak 23, 2018\nIraia, Juan Luis Goenaga eta Garbi Garaien arteko lehen desfilea.\nTrintxerpeko Ciriza etxean bildu ginen goizean goizetik Iraia Oiatzabal, Jose Luis Goenaga margolaria eta Garbi Garai Beauty Designere arteko desfilean buru belarri lanean hasteko.\nFirst models agentziako neska gazte taldea ere bertan zegoen, urduritasuna eta jakinmina agerian erakusten zutelarik.\nGarbi Garai hasi bere lanetan, pixkanaka modelo bakoitza makilatu eta orrazten. Bien bitartean, mutil eta neska gaztea talde bat desfilerako erabiliko zen espzaioa egokitu eta prestaketetan ari ziren. Silak, modeloak desfilatzerakoan zapladuko zuten alfonbra gorria, argiak, Juan Luis Goenagaren margolanak, audioa eta proiekzio gunea prestatzen ziren.\nNire lana, egunean zehar egindako lanak eta prestaketak argazkitzea izan zen, arratsaldean desfileko garaia iritsi arte eta bertan lehen lerrotik desfliea argazkitzeko ohorea izan nuen.\nIraia Oiartzabalen diseinu batzuetan, Juan Luis Goenagaren eskutik egindako margoak mirestu ahal izan genituen. Bai eta egunean zehar aukera bikainaz gozatu genuen Juan Luis bera mometuan margolanetan ikusi genuenean.\nDesfilea ikustera mota guztietako pertsonak bildu ziren bertan, lagun eta miresle asko, bai eta Donostiako alkate eta beste zenbait jende ezagun.\nHementxen luzatzen dizkizuet laburbildurik egun arrakastatsu eta ederraren laburpen txiki bat, gozatu…


Goitibehera lasterketa - herrikirolak\nBeste batzuk > \nGoitibehera lasterketa, maldan behera dagoen bide batean, goitibehera ibilgailuaren gainean distantzia jakin bat azkarren jaistean datzan lasterketari deritzo.\nJoko hau nahiko berria da; bere sorrera XIX. mendeko bigarren edo hirugarren hamarkadan koka genezake. Euskal haurrek jolaserako sortutako jokoa dugu. Fabrika edota meategiek baztertutako errodamenduak gurpil legez erabiliz, motorrik gabeko ibilgailua sortu zuten: goitibehera. Gure herrietan ditugun aldapak aprobetxatuz, maldan behera lortzen zuten indarra zela medio, elkarren arteko erronkak sortu ziren. Goitibeherak hasieran oso sinpleak ziren: egurrezko egitura zuten eta, gurpilak hiru errodamendu ziren, bi atzean eta bat aurrean.\nJoan zen mendeko 70. hamarkadan, herriko jaien gorakadan, herritarren arteko goitibehera lasterketak antolatzen hasten dira. Umeen joko izatetik gazteen arteko lehia izatera igarotzen da. 1976an, Araban, lehen lasterketa garrantzitsua antolatzen zen: Oroko jaitsiera, Zuian.\nArrakasta honen ondorioz, goitibehera bera asko aldatzen da.\nGaur egun, gehienetan, gomazko gurpilak eta metalezko egiturak dituzte, eta forma naiz itxura ugarikoak aurki daitezke. Dena den, bi modalitate mantentzen dira: errodamenduzko gurpildunak eta gomazko gurpildunak. Lasterketetarako ongi prestatuak egoten dira eta abiadura handia har dezakete.\nGutxiengo arau adostu batzuk badaude. Hala nola:\nErrodamenduak ildaskatuak izan daitezke, baina, ezin dira estali beste material batez.\nGurpil pneumatikoak G1 edo G2 motakoak izan daitezke, eta hiru edo lau eduki ditzakete.\nGurpilak autoenak edo motorrenak izan daitezke.\nGurpil pneumatikoak dituztenetan, atzeko ardatzean, gurpilen arteko distantzia 1,20 metrokoa izan daiteke gehienez, eta goitibehera osoaren luzera 1,50 metrokoa.\nHerri askotan antolatzen dira lasterketak, eta badaude zenbait elkarte ere.


Etnobotanika, gure kulturaren zati bat azalduta, berbatxango bati esker | Uribe Kostaz hitz egiten\n← Sopelako Seke errota, gaztexe bat berbatxango batean\nRosario Larrinaga andereñoa, beste frankismoaren biktima bat →\nBerbatxangoak amaitu dira. Azken biek Sopelako errotak eta Etnobotanika izan dute gaia. Lehengoan, herri horretako zeuden (dagon) errota asko ezagutu genituen. Bigarrena, ustekabea izan zen. Berbots-ek antolatuta, Etnobotanika zuen izenburua. Hizlaria Gorka Menendez Baceta izan zen, Ingurumen Zientzietan lizentziatua eta galdakaoztarra; aditua zein komunikatzaile ona.\nHasteko, aitortu behar dut landareen kontuak ez zaizkidala batere gustatzen, plater batean ez badaude. Gainera, askotan, frikiz beteta daude gai horren inguruko bilerak, baita ilunpeko zientziaz eta sasi-tradizioaz ere.\nAitzitik, aurreiritzi horiek hasieratik uxatu zituen hizlariak. Landare mundua ondo ezagutzen zuela agerian jarri zuen, baina etno edukia ere uneoro egon zen bere hizketan. Gauza interesgarri asko entzun genituen, batzuk ezagunak, beste batzuk ez hainbeste, baina guztiak egokiak diskurtsoan, eta interesanteak. Gure kultura ere, guztiak bezalakoa, izaki bizia dela, tradizioaren mugikortasuna, eduki magikoak, arrazoi zientifikoak, eta sineskeriak… elementu asko eta interesanteak sortu ziren. Batzuek oharrak hartu zituzten, belarraren erabilpenak ikasteko bide zen. Hala ere, hori ez zen izan garrantzitsuena. Adituak transmititu zizkigun kultura zahar baten elementu ezezagunak, ez da makala; eta ez bakarrik landare batzuen propietateak edo sasi-propietateak. Kasu honetan axola behar digu erramua (Laurus nobilis) tentsiorako ona den edo pilulak hartu behar ditugun.\nAsko gustatu zitzaidan hizlariaren sineskeria eta zientziaren arteko oreka diskurtsoan, “enpiriko” hitza erabili zuen azaltzeko belarra baten benetako eraginak, magiaren kontra jartzeko; eta, askotan, “nik ez nuke egingo” entzun genion. Hor dago diskurtso zientifikoa eta sineskeriaren arteko muga. Askotan botanika oso bereiztuta dago: edo botanika hutsa, edo etnografia hutsa edo sineskeria hutsa. Hor ere, beste leku askotan bezala, oreka ez da beti ikusten.\nEguraldi ona egin zuen. Ibilaldia Unben, Akerlandan, amaitu genuen. Hor edabe eta pomada batzuk egin zituen hizlariak. Landareez egindako erritual zahar bat ere azaldu zigun. Bitartean, jendea paseatzen zen, eta hor zegoen talde handi bat euskaraz egindako azalpenak entzuten. Pentsatu nuen nik: batzuetan ekintza xumeek zer garrantzia duten, batez ere “besteek” ikusten badute, kalean, normaltasunez, euskara kaleratzen dute eta.\nBerbatxangoak amaitu dira, ziklo honetako behintzat. Espero dezagun datorren urtean, udazkenean, Berbots, Egizu eta Aitxuk berriro antolatzea, merezi du eta, ikuspuntu askotatik gainera.\nKategoria: Ekitaldiak/Ekimenak, Erandio, Getxo, Sopela Etiketak Aitxu, Berbatxangoa, Berbots, Egizu, Etnobotanika. Gorde lotura.


Emakumeen aldeko aldarrikapenak Santa Ageda bezperako kopletan : Irutxuloko Hitza\nSanta Ageda bezperako koplak abestuko zituzten atzo Ederlezi Emakumeen Etxeko abesbatzako kideek. 20:00etan abiatu ziren Emakumeen Etxetik, eta Santa Katalina plazatxora joan ziren, Kata 4 tabernaren aurrean abestera. Ondoren, Erdialdeko eta Parte Zaharreko kaleetatik zehar ibili ziren makilak astintzen. Bettina Aragonen gidaritzapean, Santa Ageda bezperako koplak moldatu dituzte Ederlezi abesbatzakoek, eta emakumeen aldeko aldarrikapenak abestian txertatu dituzte. Hiru damatxo abesti herrikoia ere abestu zuten, Santa Ageda bezperako kantaldirako propio moldatutako hitzekin. Bideo batean jaso ditugu bi abestiak.\nHona hemen Ederlezi Emakumeen Etxeko abesbatzak moldatutako Santa Ageda bezperako koplak:\nZorion kale hontako denoi\nkaixo esatera gatoz (bis)\nixkin batetik bestera gabiltza\nberri emateko gogoz\nEmakumeok garai hauetan\nindarrez aberats gatoz\ngure Agedak egin bezala\ngeuk gobernatzeko asmoz\nemakumeon eguna (bis)\nbihotz guztiak kantuz pozteko\nFeminismoa gaur hartu degu\ngure betiko laguna\nhonen laguntzat bete gentzake\nbizi osoko jarduna\nEmakumeen etxekoak gara\neta abestera gatoz (bis)\nbihotz bat abots mila hemen gaude\nkalea geure egiteko\nsendo ta indartsu lurra bezala\neskuz esku pausoz pauso\naurrera emakume guztiak\nElkar goaz kalez kale kantuz\ngure eskubideak lortzeko (bis)\nta entzuten ari zaretenak gurekin etorri gogoz\nErrealitate desberdin eta\nbeti aurrera emakumeak\nbizitza gurekin dago!


«Jendeak behar ditu horrelako biltegiak; dena ez zaie etxean kabitzen» - Urumea - Kronika.eus\n«Jendeak behar ditu horrelako biltegiak; dena ez zaie etxean kabitzen»\nJose Luis Iturbe eta Arantza Iturbe, biltegien pasilloetako batean.\nEstatu Batuetako telebista programa batek eta bezeroen eskariek interesa piztu, eta Barne jarri zuen martxan Jose Luis Iturbek, duela sei urte.\nTelebistan ikusi zuten Jose Luis Iturbek eta Arantza Iturbek aurrenekoz, beste askok bezala, gauzak etxetik kanpo trasteleku eta biltegietan gordetzeko ohitura. «Estatu Batuetatik datorren kontua da, eta han, aspalditik, jendeak alokatutako trastelekuetan gordetzen ditu etxean kabitzen ez zaizkion gauzak. Bada telebista programa bat, oraindik ere ematen dutena, horiei buruzkoa. Trastelekuaren alokairua ordaintzen ez dutenen gauzak, biltegiaren jabearentzat geratzen dira; eta horiek enkantean jartzen dituzte», kontatu du Jose Luisek.\nPrograma horri, ez zion arreta gehiegi jartzen hasieran; baina gerora interesa piztu zion. Bereziki, Urnietan daukaten Iturbe altzari dendan bezero batek baino gehiagok galdetu zionean, tokirik ote zeukaten beraien altzariak gordetzeko. Hari bat bestearekin lotu, eta gaiaren inguruan informazioa biltzen hasi zen Jose Luis: «bururatu zitzaidan begiratzea hemen nola zegoen trastelekuen eta biltegien alokairuaren kontu hori, zabalduta ote zegoen. Eta ikusi nuen bakarra zegoela hemen inguruan, Lasarten. Guk bageneuzkan lokal batzuk, horretarako erabili genitzakeenak. Eta 2015ean, erabaki nuen trastelekuak egitea, tamaina ezberdinetakoak. 5 eta 11 metro karratu artekoak izango dira».\nBarne izeneko trasteleku eta biltegi enpresa jarri zuen martxan horrela. Portu auzotik Urnietara doan bidegorriaren bukaeran, ezkerreko aldean aurreneko biltegiak dira horiek. Baina ordutik, bigarren biltegi bloke bat ere prestatu du Jose Luis Iturbek; hain justu, Iturbe altzari dendaren gaineko aldean. «Aurrenekoak berehala hasi ziren betetzen, eta une honetan, %80a inguru dago hartuta. Baina biltegi haundienak alokatzen kosta egiten da. 100 lokal dauzkagu hasierakoan, haundiagoak, trastelekuak bakarrik Eta horregatik, 2019an, pentsatu nuen txikiagoak egitea hemen, altzari dendaren gainean», kontatu du.\nAutokarabanak, bizikletak, artxiboa, altzariak...\n«Dibertsifikatzeko» jarri zuten martxan bigarren espazio hori: «aukera berrietara zabaltzeko». Tamaina eta mota ezberdinetako biltegiak eta gordelekuak daude bertan. Begibistakoa da hori, iritsi eta berehala: autokarabanentzako aparkalekua topatuko du aurrez aurre, joaten denak. «Sekulako eskaria daukagu autokarabanak gordetzeko, eta itxaron-zerrenda dago», nabarmendu du Arantzak.\nLokalaren barruan, berriz, beste hainbat biltegi mota daude aukeran. Altzarien gordelekua da horietako bat: «etxean erreformak egiten dituztenerako izaten da, normalean. Altzariak bertan gordetzen dituzte erreformak egin bitartean, eta bukatzean, bila etortzen dira. Oso ondo funtzionatzen ari da», nabarmendu du Jose Luisek.\nGordelekuan sartzeko, arduradunei jakinarazi behar diete, eta beraiek irekitzen diete atea.Ez, ordea, biltegi txikiagoen kasuan: bakoitzak dauka bere biltegiko giltza, eta nahi duenean sartu eta atera daiteke, gauzak utzi edo hartzera, ia egun osoan zehar: goizeko 06:00etatik, gaueko 00:00etara. Biltegi horiek txikiagoak dira, 3 metro karratukoak; eta haundiagoak egingo dituzte laster, 5 metro karratukoak. Denetik gordetzeko erabiltzen dituzte horiek.\nBi pasillo luzetan daude biltegiak, eta horien bukaeran ageri dira, beste bi aukera: bizikletentzako aparkalekua, eta artxiboa. «Enpresei zuzenduta dago artxiboa. Enpresa bakoitzak dauka bere artxiboa, giltza propioarekin. Bost urtez gorde behar dituzte fakturak eta horrelakoak, eta enpresa batzuei paper asko pilatzen zaizkie. Horrek espazioa behar du, eta enpresan ez daukate hainbesteko tokirik. Horretarako balio dute artxibo hauek, paper pila horiek arintzeko», dio Arantzak.\nLokal berriko biltegiak ez dira zaharrekoak bezain azkar bete, «baina hartuko dute indarra. Horrelako zerbait martxan jartzen duzuenean, kosta egiten da erritmoa hartzen».\n«Estatu Batuetatik datorren kontua da trasteleku eta biltegien alokairuarena; baina dagoeneko oso zabalduta dago Europa mailan ere»\nAltzarien gordelekuak dauka arrakasta haundia, Jose Luis Iturbek nabarmendu duenez.\n«Europa mailan oso zabalduta dago, eta gero eta gehiago dira horrelako biltegiak»\nEstatu Batuetatik datorren kontua izan arren, Europa mailan «dagoeneko oso zabalduta» dago trastelekuen eta biltegien alokairua, «oso normalizatuta». Eta horren adibide da, «gero eta enpresa gehiago» daudela, horretan ari direnak: «hemen inguruan ere, guk zabaldu genuenetik, jarri dute batenbat gehiago. Eta Espainian, Madrilen, Bartzelonan... pila bat daude».\nIzan ere, jendeak «behar ditu horrelako biltegiak, dena ez zaielako etxean kabitzen», Jose Luisek nabarmendu duenez. Baina biltegiak bezala, askotarikoak dira erabiltzaileak eta beraien beharrak ere.\nAutokarabanentzako aparkalekua ere badaukate Barneren pabiloi berrian: «sekulako eskaria dago autokarabanak gordetzeko. Itxaron zerrenda daukagu»\nEtxean kabitzen ez diren gauzak, herentzian jasotakoak, negozio txikiak...\nBiltegien erabiltzaileen artean, arruntenak dira, seguruenik, etxean kabitzen ez zaizkien gauzak gordetzeko alokatzen dituztenak. Haurren bizikletak, elurretarako trineoak, eskiak, Gabonetako pinua eta argiak, mozorroak, erremintak... Egunerokoan erabiltzen ez dituzten horiek, hain justu. «Toki falta daukate etxean, gauzak gordetzeko; eta biltegi hauetako bat alokatzen dute. Badirudi ez dela toki haundia, baina betetzen hasita, gauza asko kabitzen dira barruan», diote.\nHerentzian jasotako gauzak gordetzeko ere alokatzen dituzte biltegiak zenbaitek, ondo gordeta mantentzeko, edo saldu bitartean. Eta badira, baita ere, etxez aldatzeko asmoa dutenak; «eta aldaketa egin bitartean, zenbait gauza biltegietako batean gordetzen dituztenak», kontatu du Jose Luis Iturbek.\nBaina bada beste erabiltzaile mota bat ere, Barne biltegietan: langileak, edo negozio txiki bat daukatenak. Batzuek, lanerako materiala gordetzen dute biltegian. Eta beste batzuek, aldiz, beraien produktuak gordetzen dituzte bertan: «beraien lanetik kanpo, negozio txiki bat daukate, hobby modura edo, gustatzen zaielako. Produkturen bat egin eta saldu egiten dute, adibidez. Hori gordetzeko etxean ez daukate tokirik, baina horretarako lokal haundi bat ere ezin dute hartu. Eta horrelako biltegi bat alokatzea, primeran datorkie».\nInguruko herritarrak ez ezik, urrutiagokoak ere etorri zaizkie, biltegiak alokatzera; «Tolosatik edota Beasaindik, adibidez, han ez dagoelako horrelakorik», kontatu du Jose Luisek.\n«Altzarien gordelekuak oso ondo funtzionatzen du. Etxean erreformak egiten dituztenerako izaten da, normalean; obrak egin bitartean gordeta edukitzeko»\nJose Luis Iturbe, Arantza alabari biltegietako bat erakusten. Gauza askotarako baliatzen dute espazioa, erabiltzaileek.\nAsegurua, eta kamerekin zaindutako biltegiak\nIturbe altzari dendan dauzkate Barneren bulegoak, eta bertatik kudeatzen dute administrazioa: sarrera-irteerak, laguntza, kontsultak, kontratuak... Esate baterako, gauzak biltegian gordetzeko materiala ere badaukate bertan (zeloa, kajak...), erabiltzaileek behar izanez gero.\nJose Luisek nabarmendu du, «kontsulta egiten duten erabiltzaile gehienek» hartzen dutela biltegiren bat. «Horrek erakusten du, guk eskaintzen dugun prezioa ona dela, eta biltegiak oso txukun daudela».\nErosotasuna eta segurtasuna ere badira Barneko indargune. Batetik, gauzak biltegira eraman ahal izateko, atarira bertara iritsi daiteke kotxearekin; eta bestela, igogailua ere badago, behetik igo nahi izanez gero. Eta bestetik, hainbat kameraren bitartez zainduta dauzkate biltegiak, egunean 24 orduz; eta asegurua ere badauka erabiltzaile bakoitzak: metro karratu bakoitzeko, 250 eurora artekoa, arrisku anitzetarako; eta nahi duenak, kopuru hori haunditzeko aukera era badauka, azaldu dutenez.\nGuztira, 1.468 metro karratu dauzka Barnek, bi pabiloietan; eta 350 trasteleku eta biltegi dira, bakoitza bere tamaina eta ezaugarriekin, «bakoitzaren beharretara egokituta».


Koronabirus kasuen brote bikoitza izan dute Zumarragako Ospitalean - Otamotz : Otamotz\nZumarragako Ospitalean koronabirus kasuak zabaldu direla baieztatu du gaur Osasun Sailak. Lehen informazioen arabera bi brote lirateke, eta kutsatutakoen kopururik zehaztu ez badute ere, 15 izan litezke, hainbat komunikabidek zabaldu dutenaren arabera. Brote horiek, amatasun sailean eta barne-medikuntzakoan gertatu dira. Langileak nahiz pazienteak leudeke kutsatuta, beti ere, informazio horien arabera.\nOsasun Sailak dio brote horiek dagoeneko “kontrolpean” dituztela. Barne-medikuntza atalean kribatua egin dute langile nahiz pazienteen artean, eta emaitzen zain daude. Amatasun saileko zerbitzuak, berriz, pandemiari aurre egiteko egokitutako ‘0’ ospitalizazio gunera aldatu dituzte.


Hakone, txangoa Tokiotik | Bidaia Albisteak\nHakone, txangoa Tokiotik\nMariela Carril | | Aholkuak, Tokyo\nRen ikurretako bat Japonian Fuji mendia da, baina eraikin oso altu batean egon ezean eta zerua oso garbi badago, ez du oso itxura ona Tokiotik. Eskertzeko, beste mendi, baso eta laku eder batzuekin batera, hiria utzi behar duzu.\nHakone helmuga ezagunenetako bat da eta gomendagarria Japonia lakua bizitzeko orduan. Tokiotik oso gertu dago eta garraioa oso eraginkorra denez, erraza eta azkarra da. Eta ordutegian! Ikus dezagun orduan zer egin eta ikusi dezakegun Hakonen.\n1 Nola iritsi Hakonera\n3 Zer bisitatu Hakonen\nNola iritsi Hakonera\nTurista bazara eta erosi baduzu JapanRail Pass zure herrialdean JR lineak erabil ditzakezu, hau da, linea publikoak. Baina noizbait linea pribatu batera joan eta aldea ordaindu beharko duzu. Hori Japonian ohikoa da: JR oso luzea den arren, batzuetan linea pribatu batera joan behar duzu. Zorionez, ez beti.\nJR-rekin Odawarara iritsiko zara eta handik tren pribatuak edo autobusak erabil ditzakezu. Shinkansenez iristen zara Tokio edo Shinagawa geltokitik ordu erdi eskasera. Kodamako trenak eta Hikari batzuk izan behar dira. Galdetu bulegoan txartela erreserbatzera hurbiltzen zarenean (Hikari guztiak ez dira Odawaran gelditzen). Beste aukera bat Tokioko tren lokala edo azkarra hartzea da, JR Tokaido lineakoa edo JR Shonan Shinjuku lineakoa. Dena JRPk estaltzen du.\nUdalerria zabala da eta mendiko hainbat herri ditu, batzuk lakuen ertzean edo bailaran kokatuta. Eremu osoa tren, autobus, teleferiko, funikular eta itsasontzien sare on batek lotzen du. Desberdinak ere eskaintzen ditu turismo paseak prezio ezberdinekin. Hots:\nFuji Hakone mendatea: inguruko garraioak estaltzen ditu eta baita Fuji Bost Aintzirak ere. Hiru egun dira eta aukeran Tokioko garraioa sartzen da. 5650 yen balio du, 50 dolar inguru.\nHakone doako abonamendua: Bizpahiru egunetan Odakyuko tren, autobus, funikular, teleferiko eta itsasontzi guztien erabilera mugagabea sartzen da. Eta, gainera, aukeran, joan-etorriko garraioa Tokiora. 4000 yen balio du, 40 euro inguru.\nHakone Kamakura pasabidea: Abonurik garestiena da eta Odakyu sareko trenen erabilera mugagabea hiru egunetan eskaintzen du, garraioa Hakone inguruan eta Kamakura sarbidea. 6500 yen balio du.\nHakone Tokiotik 100 kilometro baino gutxiagora dago eta gozatzeko leku ona ur termikoak, egia lagos eta espero dugu fujisan. Onsen estazioak ezagunak dira eta gozatzeko modu ona ryokan batean lo egitea da, japoniar ohiko ostatuan. Prezio guztiak daude eta esperientziak merezi duela ziurtatzen dizut.\nOndoren, Yumoto bezalako herri termal egokiak daude, Odawaratik gertu, ospetsuenetako bat. Mendietan ezkutatutako ryokanak daude, adibidez, eta beste batzuk Ashi lakuaren ertzean. Ryokan lo egiten ez baduzu, udaberri termaleko bainuaz gozatu dezakezu publikoan, bidaiarientzat irekia, 500 eta 2000 yen artean. Idatzi ryokan hauen izenak: Tenzan, Hakone Kamon, Yunosato Okada, Hakone Yuryo edo Kappa Tengoku.\nZer bisitatu Hakonen\nJaponia herrialde gorabeheratsua da eta bere historia gorabeheratsuak duen geografia da. Hakonek asko du hori ikusteko dena egitea eta ikustea aukeratu dezakezu edo zirkuitu txikiago batera mugatu. Egin nahi duzunaren eta duzun denboraren araberakoa da.\nFor zirkuitu laburra Jaitsi Odawarako edo Hakone-Yumotoko trenetik eta joan 50 minutuko bidaia egin ondoren Goran amaitzen den Tozan trenera. Hemen funikularra azken geltokira eraman, teleferikora aldatu eta Ashinoko lakuaren ertzean amaituko duzu. Lakua itsasontziz zeharkatu eta Hakone-Machi edo Moto-Hakone-n amaitzeko autobusa hartu eta abiapuntura itzul zaitezke. Zirkuitu hau ez du hiru ordu baino gehiago irauten.\nEta zirkuitu luzea eta osoa? Odawaran edo Hakone-Yumoton jaisten zara trenetik. Lehenengo geltokian jaisten bazara Odawara gaztelua ikus dezakezu, 10 minututara eta muino batean dagoena. Ez baduzu hartzen vintage trena, Tozan, Hakone-Yumoto geltokira, herri txiki baina eder batera. Ingelesez hitz egiten duten langileekin turismo bulegoa dago, hemen egin eta ikusi dezakezunaren mapak eta liburuxkak emango dizkizute.\nBistan denez, bainu termalen etxeak daude eta egun batean egon zaitezke. Trenera berriro sartzen ez bazara geratzen den ibilbidea ederra delako, maldan gora. Iritsiko zara Miyanoshita geltokia, onsen askorekin. Hemen duzu hotel zahar bat, XIX. Mendekoa, zerbait edan edo jan ahal izateko. Bi geltoki geroago, urtean Chokokuno-Mori, Hakoneko paisaiarik ederrenak eta eskultura modernoari eskainitako Hakone Aire Libreko Museoa dituzu.\nHamar minutu oinez egiten baduzu iritsiko zara gora, Tozan iturri termala. Hemen mendi magalera igotzen den funikularra lortuko duzu. Geraleku bakoitzak berea du baina bidaia amaitu egiten da Souzan nora eramaten duzu Hakone teleferikoa bost kilometroko bidaian altueretara zuzenean eramango zaitu. Bide erdia duzu Owakudani, duela hiru mila urte eztanda egin zuen krater baten inguruan eta gaur egun fumarola sulfurikoak, urmael termikoak eta ur beroa ibaiak gordetzen dituena. Gainera, eguraldi onarekin Fuji mendia ere ikus daiteke.\nHemen sumendiko uretan zuzenean prestatutako arrautzak erosi ditzakezu eta oso beltzak direla. Ikusi al duzu inoiz telebistan? Jatetxe eta dendak daude. Abenturazaleagoa bazara eta oinetako erosoak ekartzen badituzu, oinez jarraitu eta Kamiyama mendiaren eta Komagatake mendiaren gailurrera irits zaitezke. Hemen berriro funikularra hartu eta Ashinoko lakura jaitsiko zara. Utzi bi ordu ibiltzen haizearekin eta tarteka zirimiri.\nHainbeste oinez ibili nahi ez baduzu, tarteko ibilbidea duzu: ordu erdi oinez Kamiyama mendira joan eta gero Ashinoko lakuaren ertzera jaitsi. Ez oso urruti dago Owakudanirekin lotzen duen Hakone funikularra. Onartu bost orduko txangoa. Owakudani Souzan Togendairekin lotzen duen Hakone funikularreko geltokietako bat da.\nEre egin dezakezu boating Ashinoko lakuan, Fujisan postal klasikoaren parte den kalderako aintzira. Bere ertzetan herriak daude, ezer ez oso garatua, eta pare bat estazio. Bi konpainia daude itsas bidaiak dituztenak eta ibilaldiak ordu erdi baino gehiago irauten du eta 1000 yen inguru balio du. Ontzietako bat itsasontzi pirata da eta beste bat Mississippiko olatu lurrunontzia da. Egia esan, denborarekin zirkuitu luzea askoz ere gomendagarriagoa da Hakonek zuretzat daukan ia guztia ikusiko duzulako.\nPor DBH, nire aholkua da bizpahiru eguneko txango bat bezala hartzea. Inguruan gelditzen zara, oinez, atseden hartzen, gauez ateratzen zara eta gero Tokiora itzultzen zara.\nArtikuluaren bide osoa: Bidaia Albisteak » hiri » Tokyo » Hakone, txangoa Tokiotik\nPortugalgo hegoaldean bisitatzeko Algarve hiriak\nPrestatu zure planak elurretan umeekin


Saint-Pierre-de-Nogaret - Wikipedia, entziklopedia askea.\n44°27′41″N 3°08′23″E / 44.4614°N 3.1397°E / 44.4614; 3.139744°27′41″N 3°08′23″E / 44.4614°N 3.1397°E / 44.4614; 3.1397\nSaint-Laurent-d'Olt, Les Hermaux, Saint-Germain-du-Teil, Banassac, Canilhac, Trélans eta Banassac-Canilhac\n82 (%46.1) 98 (%55.1)\nSaint-Pierre-de-Nogaret (frantsesez eta ofizialki: Saint-Pierre-de-Nogaret) Okzitaniako udalerri bat da. Administratiboki Frantziako Lozère departamenduan dago, Okzitania eskualdean. 2013an 150 biztanle zituen.\n2007an Saint-Pierre-de-Nogaret udalerrian erroldatutako biztanleak 150 ziren. Familiak 65 ziren, horien artean 23 pertsona bakarrekoak ziren (4 bakarrik bizi ziren gizonak eta 19 bakarrik bizi ziren emakumeak), 23 seme-alabarik gabeko familiak ziren, 15 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 133 etxebizitza zeuden, 68 familiaren etxebizitza nagusia ziren, 58 bigarren erresidentzia ziren eta 7 hutsik zeuden. 124 etxeak ziren eta 7 apartamentuak ziren. 68 etxebizitza nagusietatik 59 bere jabearen bizilekua ziren, 7 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 8 etxek hiru zituzten, 24 etxek lau zituzten eta 33 etxek bost zituzten. 57 etxek euren parking plaza propioa zuten azpian. 42 etxetan ibilgailu bat zegoen eta 15 etxetan bat baino gehiago zituzten.\nSaint-Pierre-de-Nogaret udalerriko biztanleria-piramidea 2009an .\n2007an lan egiteko adina zuten pertsonak 88 ziren, horien artean 59 aktiboak ziren eta 29 inaktiboak ziren. 59 pertsona aktiboetatik 56 lanean zeuden (33 gizon eta 23 emakume) eta 3 langabezian zeuden (3 emakume eta 3 emakume). 29 pertsona inaktiboetatik 12 erretiraturik zeuden, 11 ikasten zeuden eta 6 "bestelako inaktibo" gisa sailkaturik zeuden.\n2009an Saint-Pierre-de-Nogaret udalerrian 70 unitate fiskal zeuden, 151 pertsonek osaturik. Pertsona bakoitzeko diru-sarrera fiskalaren mediana urteko 11.445 euro zen.\n2007an zeuden 6 komertzioetatik, 2 erauzte enpresak ziren, 1 bestelako produktu industrialen fabrikazioko enpresa zen, 2 eraikuntza enpresak ziren eta 1 ostalaritza eta jatetxe enpresa zen.\n2000. urtean Saint-Pierre-de-Nogaret udalerrian 20 nekazaritza-ustiategi zeuden, 1.940 hektarea erabiltzen.\nSaint-Germain-du-Teil (2,9 km)\nSaint-Laurent-d'Olt (3,3 km)\nTrélans (4,7 km)\nLes Hermaux (4,9 km)\nCanilhac (5,5 km)\nBanassac (6,6 km)\nCampagnac (7,2 km)\nLa Canourgue (7,6 km)\nSaint-Saturnin (7,9 km)\nBNF: 152615780 (data)


Web gunerako Lege Oharra\nInformazioaren eta Merkataritza Elektronikoaren Gizartearen Zerbitzuei buruzko uztailaren 11ko 34/2002 Legea betez, jakinarazi nahi dizugu www.malerrekakomankomunitatea.eus interneteko domeinuaren titularra honako hau dela: Malerrekako Zerbitzu Orokorren Mankomunitatea (P3147827D), helbidea: Zazpigurutze, 2, behea, 31740 Doneztebe/Santesteban (Nafarroa), T. 948 451 746, helbide elektronikoa: mancomunidad@malerreka.infolocal.org\nwww.malerrekakomankomunitatea.eus (hemendik aurrera, “web gunea”), hain zuzen, Malerrekako Zerbitzu Orokorren Mankomunitatearen (hemendik aurrera, “Mankomunitatea”) jabetzako web gunea da. Erabiltzailea borondatez sartu ahal izango da bertan, eta gainera, sartzea doakoa da. Web gune honetan nabigatzeak esan nahi du erabiltzaileak ezagutzen eta onartzen dituela bertako lege oharrak, erabilera baldintzak eta bertako pribatutasun politika. Erabiltzaileak ez baditu onartzen erabilera baldintza horiek, eta beraz, ez badie onespena ematen, ezingo du web gune honetan nabigatu.\nErabiltzaileek galarazita izango dute eduki faltsuak edo okerrak txertatzea edo jakinaraztea; esan nahi baita, ezingo dute eman Mankomunitatea, beste erabiltzaile batzuk edo hirugarrenak nahasteko moduko edukirik. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nMankomunitateak ahalegin handia egiten du web gunean argitaratzen diren edukietan akatsik egon ez dadin. Beraz, beretzat gordetzen du edonoiz horiek aldatzeko eskubidea. Mankomunitateak espresuki uko egiten dio web gune honetako edukietako akats edo hutsegiteengatiko erantzukizunari eta baita horien egiazkotasun-, zehaztasun- eta gaurkotasun-faltaren ondoriozko kalteengatiko erantzukizunari ere.\nWeb guneak beste web gune batzuetarako estekak jar ditzake edo bere web gune bilatzaile batekin horietarako sarbidea eman dezake. Mankomunitateak ez du bere gain hartzen estekatutako gune horietako ezein edukiren erantzukizunik, ezta bilaketen emaitzarenik ere; izan ere, ez du horien gaineko eta horietan eskainitako eduki, produktu eta zerbitzuen gaineko erantzukizunik. Zerbitzu horien helburua, hain zuzen, erabiltzaileei beste informazio-iturri batzuen berri ematea da; horregatik, erabiltzailea soil-soilik bere erantzukizunpean sartuko da eduki horietara, bertan araututako baldintzen arabera.\nMankomunitatea ez da web gune honen edo bertako edukien erabileratik eratorritako edozein ondorio edo kalteren erantzulea izango, informatika-kalteak eta birusak txertatzea kontuan hartuta. Mankomunitateak ez du bermatzen web gunean ez dela inolako birusik edo bestelako elementurik izango, kanpoko hirugarrenek txertatutakoak, eta erabiltzaileen sistema fisiko zein logikoei kalteak ekar diezazkieketenak; nolanahi ere, eskura dituen bitarteko guztiak erabiliko ditu, horrelakorik gerta ez dadin.\nMankomunitateak beretzat gordetzen du noiznahi, aldez aurretik oharrik edo azalpenik eman gabe, web gune honetako diseinua, konfigurazioa eta informazioa aldatzeko edo ezabatzeko eskubidea, baldin eta beharrezkoa dela iruditzen bazaio. Mankomunitateak ez du bere bizkar hartuko aldaketa horiek ekar ditzaketen kalteen erantzukizuna. Dena den, eskura dituen bitarteko guztiak erabiliko ditu, erabiltzaileei aldaketa horien berri emateko.\nWeb gune honen jabetza-eskubideak, eta baita bertako orrialde, pantaila, informazio, itxura zein diseinu, produktu eta zerbitzu, marka, logo, lelo eta gainerakoen jabetza-eskubideak ere, Mankomunitatearenak dira, non eta ez den bestelakorik adierazten.\nWeb gune honetan sartzeak edo bertan nabigatzeak ez du esan nahi, inola ere, Mankomunitateak bere jabetza intelektual edo industrialaren eskubideei uko egiten dienik, edo erabiltzaileari bere erabilera pertsonalerako utzi edo baimena (erabatekoa edo hein batekoa) ematen dionik. Norbaitek lan horiek baimenik gabe erreproduzitu, banatu, merkaturatu eta eraldatzen baditu, Mankomunitatearen jabetza intelektualaren eskubideak urratuko ditu.\nBaldintza hauek guztiak aldatu ahal izango dira, baldin eta Mankomunitateak noizbait egokitzat jotzen badu; bai lege-aldaketei egokitzeko, bai bestelako hobekuntza batzuk egiteko. Aldaketa horiek indarrean egongo dira web gune honetan argitaratzen diren unetik aurrera. Mankomunitateak eskura dituen bitarteko guztiak erabiliko ditu, erabiltzaileei aldaketa guztien berri emateko.\nMankomunitatearen eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Mankomunitatea eta erabiltzailea, dagokien beste zeinahi eskumeni espresuki uko eginda, Nafarroko Epaitegi eta Auzitegien mende jarriko dira.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu Mankomunitateak zuzenbideak ematen dizkion neurri zibilak eta penalak hartuko ditu ez-betetze hauek zigortzeko.


» Zumaia dotore Camargon: seigarren Zumaiako Arraun Elkartea\n« Zumaia Kiroljokoa hirugarren\tZumaia Kiroljokoa bigarren bagoian Euskotren ligako lehen estropadan »\tZumaia dotore Camargon: seigarren\nPublished 2011(e)ko Uztailak 2\tAlbisteak\n1 Comment\tLan ederra egin dute arraunlariek gaur Camargon (Espainia), San Miguel ligako aurreneko estropadan. Seigarren izan dira, eta emaitza oso ona da. Azkeneko txandan lehiatu dira, eta hirugarren egin dute, Urdaibai (estropadako garailea) eta Pedreñaren atzetik, eta Castroren aurretik. Oilarren artean bikain moldatu da Telmo Deun.\n1 Response to “Zumaia dotore Camargon: seigarren”\n2011(e)ko Uztailak 3 at 10:15\tZorionak eta animo!!!


Todo eReaders 2012an sortutako webgunea da, liburu elektronikoak oraindik ez ziren hain ezagunak edo ohikoak eta urte hauetan guztietan irakurle elektronikoen munduan erreferentzia. Webgune bat non eReaders munduko azken berrien berri, Amazon bezalako Kindle bezalako marka garrantzitsuen azken merkaturatzeak eta Amazon eta Kobo bezalako ezagunak ez diren Bq, Likebook, etab.\nEdukia honekin osatzen dugu gailuen analisi profesionala. Astean zehar eReaderrak ondo probatu ditugu, horietako bakoitzarekin etengabeko irakurketaren benetako esperientzia kontatzeko. Gailua eta erabilerraztasuna bezain garrantzitsuak dira gailuarekin irakurketa esperientzia ona definituko dutenak, gailua ikusi eta minutu batzuetan eskuan izan baduzu konta ezin daitezkeenak.\nIrakurketa digitalaren eta eReader-en etorkizunean konfiantza dugu horretarako tresna eta euskarri gisa. Merkatuan dauden gailuetan sartzen diren berri eta teknologia berri guztiei adi gaude.\nTodo eReaders erredakzio taldea talde batek osatzen du irakurleekin eta irakurleekin, gailuekin eta irakurketarekin lotutako softwaretan adituak. Taldeko kide izan nahi baduzu ere, egin dezakezu bidali inprimaki hau editorea izateko.\nProiektuko zuzendaria naiz Blogeko albisteak , irakurle elektronikoen zalea eta argitalpen digitalaren defendatzailea, tradizionala ahaztu gabe Kind Kindle 4 eta BQ Cervantes 2 ditut eta Sony PRST3 probatu nahi dut\nNire egungo helburua fikzioa teknologiarekin bateratzea da bizi naizen unetik. Ondorioz, E-Reader bezalako gailu elektronikoen erabilera eta ezagutza, etxetik irten gabe beste mundu asko ezagutzeko aukera ematen didana. Liburuak gailu honen bidez irakurtzea oso erraza eta erosoa da, beraz, ez dut kalitatezko E-Reader bat baino gehiago behar.\nEditorea eta geek analista. Tramankulu eta teknologiaren maitalea. "Uste dut posible dela jende normalak aparteko aukeratzea" - Elon Musk.\nAsturiarra, harro Gijonetik zehazki. Irakurleekin maitemindutako Ingeniari Teknikoa atera zirenetik. Kindle, Kobo, ... Liburu elektroniko desberdinak ezagutzea eta probatzea gustatzen zait, guztiak desberdinak direlako eta denek asko eskaintzen dutelako.\nKindle PaperWhite aurkitu nuenetik irakurtzeko tramankulua izan da beste egun bat pasatzen utzi aurretik. Irakurle elektronikoen ia "fanatismo" hori Todo eReaderretara transferitzen saiatuko naiz.


Luberri: Nola instalatu Luberri 16.04 (Systemback)\nNola instalatu Luberri 16.04 (Systemback)\nLuberri 16.04 erremasterizazioak Systemback erabiltzen du bai instalazioak egiteko eta sistemaren irudiak sortzeko ere bai.\nInstalazioa hasi aurretik ordenagailuko informazioa (argazkiak, dokumentuak...) kanpoko unitate batera kopiatzea edo mugitzea komeni da. Badaezpada ere.\nHori egin eta gero...\n1- Ordenagailuari dagokion ISO irudia deskargatu egingo dugu.\n2- Irudi horrekin abio-USBa edo sortuko dugu.USB memoriak gutxienez 4 GBkoa behar du izan eta barruan zerbait badu galduko du prozesuan. Bi era daude bina kasutarako:\nA modua- BIOSa Legacy moduan badago, alegia UEFI desaktibatuta -ikastetxeko ordenagailu gehienetan-, abio-USBa Ubunturen bidez sortzen ahal dugu: Aplikazioak > Sistemaren tresnak > Administrazioa > Abio-disko sortzailea.\nB modua- BIOSak Legacy modua ez badu -ohikoa Windows 10 ekipoetan-, abio-USBak UEFI izaera eduki behar du. Horretarako abio-USBa Windows batean sortuko dugu Rufus aplikazioaren bidez.\nPartizio eskeman UEFI. ISO irudia eta aukeratu Luberriren iso-a.\nBehin abio-USBa sortua.\n3- Abiatu ordenagailua abio-USBaren bidez. Horretarako, ordenagailua piztean, abio-menua edo boot menu aktibatuko dugu tekla bat sakatua. Honakoak dira ohiko teklak:\nAcer - Escape, F9 edo F12\nAsus - Escape edo F8\nCompaq - Escape edo F9\nHP - Escape or F9 (zenbait kasutan Escape+F9)\nLenovo - F8, F10, F11 edo F12\nSamsung - Escape edo F12\nSony - F10 edo F11\nTTL - (Ez dauka, BIOSean zehaztu behar da abio ordena).\nZehaztasun handiagoa behar baduzu begiratu zure marka eta modeloan.\nEkipo batzuk ez dute abio-menua aktibatzeko tekla eta BIOSean zehaztu behar da abioaren ordena. BIOSa ikusteko piztean Esc edo F2 sakatu behar da eta menuan Boot atalean zehaztu USBren bidez abiatu nahi duzula.\nOharra: USB bidez abiatzean ohiko menua agertu beharrean pantaila beltza eta mezu hau agertzen bada: "fgxbeat. C32: not a COM32R image. Boot:". Sakatu TAB eta lerro batean agertuko zaizu menua. Idatzi "live" eta Intro sakatu.\nInstalazioa (edozein kasutan)\nInstalatu aurretik erabiliko diren partizioak eginak egon behar dute. Horregatik, bereziko dugu bi kasu: lehendik Linuxerako partizioak ez dituzten ordenagailuak eta, aurretik Linux izan dutelako, partizioak eginak dituzten ordenagailuak.\nSystembacken menuan lehenengo bi aukera erabiltzen ohi dira:\nBoot Live system\nBoot system installer\nLehenengoa erabiliko dugu Luberri probatzeko eta, behar izanez gero, partizioak egiteko eta ondoren instalatzeko.\nBigarrena erabiliko dugu behar diren partizioak dituen ekipo batean zuzenean instalazioa egiteko.\nLinuxerako partizioak ez dituen ekipo batean.\nOrdenagailuan, aurretik Linux ez bada egon, instalazioa hasi aurretik sistema berria kokatzeko partizioak sortu behar ditugu. Horretarako\n1- abio-USB bidez abiatuta Systemback-ek aurkezten digun menuan lehenengo aukera hautatuko dugu, alegia Boot Live system moduan abiatu.\nAukera honen bidez probatzen ahal dugu Luberri instalatu gabe eta, ongi ez badabil edo gustukoa ez badugu itzali eta kito. Aukera hau erabiliko dugu ere instalazioa egiteko behar diren disko-partizioak egiteko.\n2- Identifikatzeko pantailan hau jarriko dugu:\n(Probatzeko bada gonbidatu moduan sar gaitezke).\n3- Partizioak sortzeko Gparted aplikazioa abiatuko dugu: Aplikazioak > Sistemaren tresnak > Administrazioa > Gparted.\nAbiatzean errore bat ematen du USBagatik baina ez du eraginik. Segitzeko esan.\nAplikazio honetan tokia egin behar dugu Linuxerako; normalean Windowseko datuen partizioa txikiagotuta.\nHainbat ekipotan -Windows 10 duten hainbatetan- txikitu beharreko partizioaren tamaina ez da ikusten, ezezaguna jartzen du. Horrelako kasuetan instalaziotik atzera egin eta Windowsetik abiatuta txikituko dugu partizioa.\nLibre geratzen den espazioan honako partizio hauek sortuko ditugu:\n200 MBko bat FAT32. Partizio hau bakarrik sortuko dugu BIOSa UEFI bada eta bios-uefi partiziorik ez badago..\n4 GB bat Linux-swap formatukoa (hau RAM memoriaren osagarri lanak egingo ditu).\n20 GB inguruko bat eta ext4 formatukoa Linux sistemarako.\ngeratzen den espazioarekin beste ext4 formatuko partizioa home-rako. Bertan erabiltzaileen informazioa eta ezarpenak gordeko dira.\nDelako partizio hauek sortzeko arazoa ematen badu libratu dugun espazioa hautatuta Extended motako partizioa sortuko dugu eta haren barrenean sortuko ditugu besteak.\nPartizioak zehaztu ondoren aldaketak aplikatzeko esango diogu Gpartded-i.\nPartizioak prest daudela instalazioarekin hasiko gara Systemabacken bidez: Aplikazioak > Sistemaren tresnak > Administrazioa > Systemback eta bertan System install egin.\nHemendik aurrera instalazioa berdina da ordenagailu guztietan. Hurrengo ataleko 2. puntura pasa.\nLinux partizioa(k) d(it)uen ekipo batean.\n1- Agertzen den menuko bigarren aukera erabiliko dugu: Boot system installer\n2- Idatzi zure ikastetxeko administratzailearen izena (lehenengo letra maiuskulaz jarriko du). Ondoren izen bera errepikatu (maiuskularik gabe agertuko da). Administratzailearen pasahitza. New root password zurian utzi.a New hostname eremuan idatzi ekipoaren izena: ikastetxe publikoetan hz-ren ordez beste letra bat jarri eta ondoren ekipoaren etiketako zenbakia ad. u125368 (inportantea da zeren ekipoak izen desberdinak izan behar ditu Windows eta Ubuntun) .\n3- Orain instalaziorako erabiliko ditugun partizioak zehaztu behar ditugu.\nBIOSa UEFI bada - hau bakarrik Windows 10 izan eta Legacy ez duten ekipoetan- bios-uefi partizioa hautatu, Mount Point /uefi/boot aukeratu eta ezkerrerako gezi berdean sakatuta onartu.\n4 GB inguruko Linux swap partizioan Moint Point SWAP aukeratu eta ezkerrerako gezi berdean sakatuta onartu.\n20 GB inguruko Ext 4 partizioan Moint Point / aukeratu, alegia Linux sistema, eta ezkerrerako gezi berdean sakatuta onartu.\nGeratzen den Ext 4 partizioan Moint Point /home aukeratu eta, adi!, erabaki formateatzea ala ez (home partizioa erabilita bazegoen ez formateatu datuak eta ezarpenak mantendu nahi badituzu), ondoren ezkerrerako gezi berdean sakatuta onartu.\nEskola 2.0ko partizioetan ea ohi dago /home partizioa. Datuak eta sistema partizio berean gordetzen dira eta formateatzean ikasleen fitxategiak galtzen dira.\n4- Instalazioa bukatzen denean itzali ekipoa.\n2- Ireki saioa administratzailearen izena eta pasahitzarekin.\n3- Ekipoa eramangarria bada konektatu wifia. Wifi konexioa lotu ondoren sistemaren erretiluko wifi ikonoa klika eta Editatu konexioak sakatu, hautatu konexioa eta Editatu agindu, Orokorra fitxan eman baimena konektatzeko erabiltzaile guztiei.\n(Etxerako ordenagailua bada saltatu hurrengo puntuak eta joan Etxerako ordenagailuak atalera)\n4- Ordenagailua domeinuan sartu: Aplikazioak>Sistemaren tresnak>Administrazioa>Domeinuan sartu.\nAdministratzailearen pasahitza eman. Domeinutik atera, Left domain. Domeinuan sartu zure ikastetxeko domeinuaren izena jarri eta Join domain.\nDomeinuko administratzailearen izena eta pasahitza jarri. Pausu hau egin behar da nahiz eta zure ikastetxeko USBa erabili.\n5- Inprimagailuak gehitu.\n6- Bideo erabilera intentsiboa egin behar da komeni da begiratzea ea kontrolatzaile pribatiboak ote dituen (Ezarpenak > Software eta eguneraketak > Kontrolatzaile gehigarriak)\nZure ikastetxeko ISO irudia prestatu\nBehin Luberri ikastetxeko ordenagailu batean instalatuta komeni\nda ordenagailu hori prestatu eta ikastetxerako erremasterizazio propio bat egitea. Batetik software egokitzen ahal da (instalazioak, desinstalazioak) eta, batez ere, egokitu behar da zerbitzariko karpeta partekatuen mapeatzea.\n1- Sistema abiatzean zure ikastetxeko sareko zerbitzariak konpartitzen dituen karpetak (EAEko ikastetxe publikoen kasuan: orokorra, irakasleak, ikasleak, administrazioa...) mapeatzeko pam_mount.con.xml fitxategia editatu behar dugu. Horretarako terminalean (Crtl+Alt+T) agindu hau itsatsi:\nbehin irekitzen denean bilatuko dugu\neta azpikoaren antzeko testu zati bat agertuko da. Bertan definituko dugu nori -zein talderi- zer karpetak mapeatu behar zaizkion. Zure ikastetxea EAEko eskola publikoen sarekoa bada aski izango dugu bi terminoa aldatzen agertzen diren toki guztietan: batetik domeinua izendatzen duen H013157 izenaren ordez zure ikastetxekoa jarri; bestetik XX.XX.XX.XX agertzen den tokietan zure ikastetxeko zerbitzariaren IPa jarri behar duzu partekatutako karpetak bertan badaude, NAS batean badaude orduan NASaren IPa. Aldaketok egin ondoren gorde fitxategia.\nroot root TGADDENAK TGIRDENAKTGADDENAK TGIRDENAKTGIKDENAK\nBerrabiarazi ordenagailua eta probatu erabiltzaile mota guztiek muntatzen dutela dagozkien zerbitzariko karpetak.\n2- Wifiak: kendu agertzen direnak eta zure ikastetxekoak jarri eta partekatu. Inprimagailuak: kendu agertzen direnak eta zure ikastetxeko inprimagailu partekatuak instalatu (eta instalatu ondoren ikasleen ekipoetatik kendu) edo ez. Instalazioetan wifiak eta inprimagailuak mantenduko dira.\nOrain ekipo hau zure ikastetxeko eredua edo master izango da erremasterizazio baten bidez. Erremasterizazioa egiteko Systemback aplikazioa abiatuko dugu: Aplikazioak > Sistemaren tresnak > Administrazioa > Systemback.\nMenuan Live system create hautatu. Proposatzen dizu irudia /home karpetan gordetzea, ados. Irudiari izena jarri, adibidez, KarrantzaLH_16.04.7, eta Create new sakatu. Minutu batzuetan sblive luzapena duen irudia egina egongo da.\n3- Irudiarekin abio-USBa sortzeko Create ISO klikatu eta sortzen duen ISO horrekin abio-USBa sortu.\nBehin zure distribuzioko USBa duzunean harekin abiatuta Systemback-en menua agertuko zaizu eta goian adierazi bezala jokatu behar duzu, sistemak Linuxerako partizioa(k) d(it)uen ala ez kontuan harturik. Ez ahaztu USBari bertsioaren izena duen pegatina bat jartzen.\nLuberri erremasterizazioak etxerako ere balio du, baina aldaketa pare bat egitea komeni da.\n1- Domeinutik atera.\n2- Pam_mount.conf.xml fitxategiari izena aldatu sudo gedit /etc/security/pam_mount.conf.xml pam_mount.conf.xml.old\nEtiketak: Luberri banaketa, PBIS open, Systemback, Ubuntu


Magiaren mundu harrigarria | Editorial Susaeta - Venta de libros infantiles, venta de libros, libros de cocina, atlas ilustrados\nLiburu honen eskutik magiaren mundu harrigarrian murgildu zaitez. Historian zehar umeak zein helduak aho zabalik utzi dituzten ilusionista onenen ekintza gogoangarriak ezagutu itzazu. Zein da mago batek desagerrarazi duen objekturik handiena? Zer da mentalismoa? Kutxa honetan horiek eta beste datu eta bitxikeria interesgarri ugari ikas itzazu. Hiru truko-sorta dakartza, argibideak barne, denak aho zabalik utz ditzazun.\nEncuadernación: Matt laminatuzko kartoizko maleta, kirten eta itxiera magnetikoekin, dauka: liburu eta kit trikimail


Julen Arzuaga: 'Cabacas familiari egiarako aukera itxi diote, justiziarena itxi zioten bezala' - hamaika telebista\nJulen Arzuaga: 'Cabacas familiari egiarako aukera itxi diote, justiziarena itxi zioten bezala'\nCabacas auzian epaitutako sei ertzainetatik bosti zabaldutako espedienteak artxibatuko ditu Ertzaintzak, horien artean zigortu zuten ertzain bakarra dago. Josu Erkoreka Segurtasun sailburuak azaldu duenez, ikerketa artxibatu dute dagoeneko bost agenteak ez direlako Ertzaintzako kide.\nCabacas auziaren gaineko agerraldia EH Bilduren eskariz egin du Josu Erkoreka segurtasun sailburuak Eusko Legebiltzarrean. Julen Arzuaga legebiltzarkideak "kolpe latza" izan dela adierazi du, "oso beharrezkoa" ikusten zuten ikerketa eta segurtasun sailburuak emandako azalpenak "onartezinak, lotsagarriak eta gezurrezkoak" iruditu zitzaiela azaldu du.\nArzuagak dioenez, jende gehiago dago inplikatuta eta horiei espediente disziplinarioa zabaltzea "posiblea" da, "borondatea" falta dela salatu du. Gaineratu du ertzain horiek jubilatuta edo ertzaintzatik kanpo egoteak ez du kentzen ikerketa hori egiteko aukera.\nHilketan inplikatua egon ziren pertsona guztiekiko "inpunitate eskema bat jarri nahi zen martxan", baieztatu du Arzuagak. Gaur gaurkoz, "alternatiba gutxi" gelditzen direla azaldu du.\nGure begiz 2021-12-16


Etena sortzen ari da, etena beteko duenik... - Teketen\nEtena sortzen ari da, etena beteko duenik…\nJendartean etena sortzen ari da. Aberastasunaren metaketa gero eta argiagoa da eta horren ondorioz gero eta jendarte kapa gehiagotan gutxiagorekin bizi direnak ere badira. Ez da sortzen ari den eten bakarra noski, gurean estatuarekiko haustura behar bezala sentitzen dutenak gero eta gehiago dira.\nEten horretan gero eta jende gehiago dago “Proletarioek kateak baizik ez dituzte galtzeko” Marxen esaldi famaturekin bat egiten dutenak. Horren aurrean eszenario eta egoera ikusi eta aurreikusi daitezke eten horren aurrean jendeak izango duen erreakzioa aurreikusiz.\nNorbanakoek beraien egoera pertsonala kontutan hartu ditzaketen erabakiak dira. Ez izan duda isolaturik dagoen edo sentitzen direnek hartuko dituztela, baina bide motza izan dezakete. Hori bai, beste maila bateko erantzun kolektiboak pizteko potentzial handia dute.\nKanporako erantzuna: Ingurukoak suntsitu. egoeraren errudunak bilatu. horien aurkako erasoak.\nBarnerako erantzuna: Autolaguntzaren bideak, Depresioa, .\nTalde edo kolektiboetan hartzen diren erabakiak dira. Batzuetan kolektibo hori oso difusoa izan daiteke, sare gizarte bateko egituretan oinarritua eta ez orain arteko talde egituretan. Erantzun kolektibo hauek maila ezberdinetakoak izan daitezke eta guztiaz ez dira positiboak izango.\nErantzun erreaktiboak: Karitatea, erantzun taldeak, elkartasun egiturak.\nErantzun proaktiboak: Bandak, mafiak, egitura ekonomiko alternatiboak.\nMaila pertsonaleko zenbait erabaki ez dira oso ikusgarriak, esango nuke bortitzenak bakarrik direla ikusgarrienak. Uste dut maila horretan gero eta ohikoagoa izango dela buruaz beste egitea, baina baita ere egoeraren erantzuleen aurkako salaketa eta erasoak ere.\nHala ere, etorkizuna maila kolektiboan jokatzen dugu. Horretan erantzun erreaktiboak beharrezkoak badira ere erantzun proaktiboetan asmatzean dago gakoa. Erasoa gelditu eta etorkizunak eraikitzeko bide bakarra dira. Agertuko diren talde antolatu guztien artean ondo erabakitzea garrantzitsua da. Gu gurea lantzen ari gara beste batzuekin batera.\nHala ere, maila pertsonalean jada argiak diren zenbait erantzun, antolaketa kolektibo batetik ere ikusten has gaitezkeela argia da. Ohikoa izan ez den esparru batzuetan, azken aldiko albisteek eta sentsazio orokor batek jende askoren burua zeharkatzen ari da…


Ibilaldiak Euskal Herritik (XII): Valderejoko altxorra\nLalastraren ikuspegi bat.\nEuskal Herria eta gure lur honek gordetzen dizkigun altxorrak ezagutzeko asmoarekin jarraituz, oraingo honetan Arabako mendebaldera joateko gonbitea luzatzen dizuegu.\nIrteera honetan, gure zokorik ederrenetariko bat bisitatuko dugu, hain zuzen ere, Valderejoko Parke Naturala. Aanako Kuadrillaren barruan dago eta parkerako sarrera Lalastra herrian egingo dugu. Parketxea deituriko eraikinean askotariko informazioa emango digute hala nahi izanez gero. Esate baterako, jakingo dugu parkearen barruan lau udalerri zeudela garai batean –Lalastra bera, Lahoz, Ribera eta Villamardones– eta azken bi horiek orain 30 urte ingurutik hutsik daudela ere azalduko digute. Izan ere, beste hainbat lekutan moduan, han bizi ziren herritarrek beste leku batzuetan finkatu zuten bizitokia, eta askok hiriak hautatu zituzten bizitza berriari ekiteko.\nBaina Valderejoko parke naturalaz gozatzeko hainbat ibilbide desberdin daudela ere esango digute galdetuz gero, eta benetan merezi du itzuli bat egitea paraje honetatik. Valderejo 1992. urtean izendatu zuten parke natural. Ordura arte, jende gutxi joaten zen parkeaz gozatzera, baina izendapena jaso zuenetik berriz, geroz eta gehiago dira bertaratzen direnak.\nParkearen ikuspegia. Argazkia: Antxon Aguirre Sorondo. (3digitala)\nFauna eta flora aberatsak\nBestalde, berezi da bere klimatologiarengatik –Atlantikoko eta Mediterraneoko klimen artekoa–, eta udak lehorrak eta beroak izaten diren moduan, neguan elurrak estaltzen du ingurua. Tokia ezagutzen dutenen arabera, Valderejon barneratu eta ikuskizunaz gozatzeko momenturik onena udazkena da, besteen artean paisaiak eskaintzen digun kolore festarengatik: berdea, horixka zein gorrixka, laranja... Gainera tonalitate guzti horiek eta gehiago ia parke erdia hartzen duten basoetan ikusiko ditugu, ezen Arabako txoko honetan pinudi, artadi zein pagadiak gainditzen dira espektakuluari tartea utziz.\nBaina Valderejori zertzelada berezia ematen dion beste puntu bat bertako fauna aberatsa da. Asko eta asko dira bertan bizi diren animalia motak: saguzar espezie ugari, orkatzak, basurdeak, sugeak, azkonarrak eta beste makina bat ugaztun zein txori. Baina Valderejok bitxikeria handia du beste parke batzuekiko. Hain zuzen, sai arre kolonia handiek aukeratu dute parke natural honetan habia egitea eta ez da zaila labar inguruetan hegaz egiten ikustea.\nSai arrea. Argazkia: Naturaren Ahotsa aldizkaria.\nDenbora atzera eginez\nBaina gizakiaren eragina ere nabaria da Valderejon. Aipatu dugun bezala, lau ziren garai batean parkeak batzen zituen udalerriak, eta haietatik bi gaur egun abandonatuta daude. Eraikin gutxi batzuk zutik irautea lortu duten arren, izan zirenaren hondakinak dira nagusi. Lalastratik ez oso urruti –kilometro eta erdi ingurura– aurkituko dugu hutsik geratu zen Villamardones, eta bertan, eliza izan zenaren arrastoak ikusi ahal dira, besteen artean.\nLalastratik Riberara aldiz, 13 kilometroko distantzia dago, oinez joateko ibilaldi polita, bailara zeharkatzen duen Puron ibaia jarraituz iritsiko baikara. Tartean naturak eskaintzen dizkigun aberastasunez gozatu eta gure helmugara iristerakoan, hainbat eraikinen hondakinez gain, zutik irautea lortu duen San Esteban eliza topatuko dugu. Bertan garai gotikoko horma–margoak aurkitu zituzten 80ko hamarkadan.\nIsiltasunaz eta lasaitasunaz gozatzea atsegin baduzu, jantzi arropa eta oinetako egokiak eta gerturatu Valderejora. Bide batez, hango edertasuna etxerako nahi baduzu, eraman argazki kamera gainean, ziur txundituko zaituen zerbait begiztatuko duzula!\nParkeari buruzko informazio gehiago, hemen